ประกาศสำนักงานคณะกรรมการกิจการกระจายเสียง กิจการโทรทัศน์ประกาศสำนักงานคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่อง การผลิต นำเข้าจำหน่ายหรือมีไว้เพื่อจำหน่ายหรือรับติดตั้งกล่องรับสัญญาณโทรทัศน์ผ่านระบบอินเทอร์เน็ต(Internet TV Box)[๑] ด้วยปัจจุบันมีการผลิตนำเข้า หรือจำหน่ายกล่องรับสัญญาณโทรทัศน์ผ่านระบบอินเทอร์เน็ต (Internet TV Box) ที่มีคุณสมบัติทางเทคนิคที่สามารถใช้รับชมรายการโทรทัศน์ในรูปแบบIPTV/OTT เช่น Media Box, Android Box, Apple TV Box, TV Stick, HDMI Dongle, Chromecast เป็นต้น จำนวนมาก และอย่างแพร่หลายโดยมีการนำกล่องรับสัญญาณดังกล่าวไปใช้ลักลอบรับหรือแปลงสัญญาณโทรทัศน์เพื่อนำไปให้บริการผ่านระบบอินเทอร์เน็ตโดยออกอากาศเนื้อหารายการที่ละเมิดลิขสิทธิ์อันส่งผลให้เจ้าของสิทธิและประเทศชาติได้รับความเสียหายรวมทั้งส่งผลกระทบต่อภาพลักษณ์ของประเทศด้วยคณะกรรมการกิจการกระจายเสียงและกิจการโทรทัศน์ซึ่งปฏิบัติหน้าที่แทนคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ ตามมาตรา ๓๗แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์และกิจการโทรคมนาคม พ.ศ. ๒๕๕๓ ได้มีมติในการประชุมครั้งที่ ๔๒/๒๕๕๙เมื่อวันที่ ๑๙ธันวาคม ๒๕๕๙ พิจารณาเห็นว่ากล่องรับสัญญาณโทรทัศน์ผ่านระบบอินเทอร์เน็ตดังกล่าวมีคุณสมบัติทางเทคนิคที่สามารถใช้รับหรือแปลงสัญญาณในการรับรายการของกิจการกระจายเสียงหรือกิจการโทรทัศน์แบบบอกรับเป็นสมาชิกได้จึงกำหนดให้กล่องรับสัญญาณโทรทัศน์ผ่านระบบอินเทอร์เน็ต (Internet TV Box) เป็นเครื่องรับเครื่องมือหรืออุปกรณ์เพื่อให้บุคคลอื่นนำไปใช้รับหรือแปลงสัญญาณในการรับรายการของกิจการกระจายเสียงหรือกิจการโทรทัศน์แบบบอกรับเป็นสมาชิกซึ่งจะต้องได้รับอนุญาตจากคณะกรรมการตามมาตรา ๗๐ แห่งพระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑ สำนักงานคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ จึงขอประกาศให้ทราบเป็นการทั่วไปดังนี้ข้อ๑ กล่องรับสัญญาณโทรทัศน์ผ่านระบบอินเทอร์เน็ต(Internet TV Box) เช่นMedia Box, Android Box, Apple TV Box, TV Stick, HDMI Dongle, Chromecast เป็นต้น หรืออุปกรณ์อื่นที่มีคุณสมบัติลักษณะทำนองเดียวกันไม่ว่ากล่องดังกล่าวจะมีการติดตั้งโปรแกรมสำหรับการรับชมรายการของกิจการกระจายเสียงหรือกิจการโทรทัศน์แบบบอกรับเป็นสมาชิกไว้หรือไม่ก็ตามถือเป็นเครื่องรับเครื่องมือหรืออุปกรณ์เพื่อให้บุคคลอื่นนำไปใช้รับหรือแปลงสัญญาณในการรับรายการของกิจการกระจายเสียงหรือกิจการโทรทัศน์แบบบอกรับเป็นสมาชิกตามมาตรา๗๐ แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑ข้อ๒ ผู้ใดประสงค์จะผลิต นำเข้าจำหน่ายหรือมีไว้จำหน่ายหรือรับติดตั้งกล่องรับสัญญาณโทรทัศน์ผ่านระบบอินเทอร์เน็ต(Internet TV Box) หรืออุปกรณ์ตามข้อ ๑จะต้องขอรับอนุญาตจากคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติตามมาตรา ๗๐ แห่งพระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑และประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติเรื่อง หลักเกณฑ์และวิธีการอนุญาตให้ผลิต นำเข้าจำหน่าย หรือมีไว้เพื่อจำหน่ายหรือรับติดตั้งเครื่องรับเครื่องมือหรืออุปกรณ์ที่สามารถใช้รับหรือแปลงสัญญาณในการรับรายการของกิจการกระจายเสียงหรือกิจการโทรทัศน์แบบบอกรับเป็นสมาชิกพ.ศ. ๒๕๕๕ข้อ๓ ผู้ใดผลิต นำเข้า จำหน่ายหรือมีไว้จำหน่ายหรือรับติดตั้งกล่องรับสัญญาณโทรทัศน์ตามข้อ ๑อยู่ในวันที่ออกประกาศนี้ และยังไม่ได้ขอรับอนุญาตตามกฎหมายให้ดำเนินการยื่นขออนุญาต จากคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติให้แล้วเสร็จภายใน ๖๐ วัน นับแต่วันที่ออกประกาศนี้เมื่อพ้นกำหนดระยะเวลาตามวรรคหนึ่งแล้วหากตรวจสอบพบว่าผู้ใดผลิต นำเข้า จำหน่ายหรือมีไว้เพื่อจำหน่ายหรือรับติดตั้งกล่องรับสัญญาณดังกล่าวโดยไม่ได้รับอนุญาตตามกฎหมายจะมีความผิดตามมาตรา๗๐ แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑ต้องระวางโทษจำคุกไม่เกินสองปีหรือปรับไม่เกินสองล้านบาทหรือทั้งจำทั้งปรับและสำนักงานคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติจะดำเนินคดีจนถึงที่สุดจึงขอประกาศให้ทราบโดยทั่วไปประกาศ ณ วันที่ ๒๘มีนาคม พ.ศ. ๒๕๖๐ฐากร ตัณฑสิทธิ์เลขาธิการ กสทช.ภวรรณตรี/จัดทำ๒๘ เมษายน ๒๕๖๐วริญา/ตรวจ๒๘ เมษายน ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๑๔ ง/หน้า ๓๕/๒๕ เมษายน ๒๕๖๐